שדרים

שדרים (באנגלית: "Dispatches") הוא ספר שנכתב בידי העיתונאי האמריקני מייקל הר אשר יצא לאור בשנת 1977 ובעברית בשנת 1987 בהוצאת תבל. הספר מתאר רשמיו וחוויותיו של הר, כתב המגזין "אסקווייר" אשר שהה בווייטנאם בשנים 1969–1967, מן המלחמה. את הכתבות אשר שלח משם למגזין איגד לספר אשר יצא בארצות הברית בשנת 1977. הר, שהצטרף ככתב למארבים, נילווה לחיילי דיוויזיית הפרשים הראשונה (מוטסת) ושהה עם הנחתים הנצורים בקה סאן. במתקפת הטט שהה הר בבסיס קדמי של הכוחות המיוחדים שהותקף, ונאלץ לקחת חלק פעיל בלחימה כאיש חי"ר על מנת לשרוד.  

הספר זכה לביקורות נלהבות וביחד עם הספר "לב המאפליה" שימש כבסיס לסרט "אפוקליפסה עכשיו" וכמו כן לסרט "מטאל ג'אקט". הסופר הבריטי ג'ון לה קארה הגדירו כספר המלחמה הטוב ביותר שקרא. גם בספרות העברית זכה הספר לאזכורים, דוגמת הספר גוף שני מאת עפר שלח. בין היתר נזכר בספר דייל דיי, איש הנחתים, שבהמשך הפך לשחקן קולנוע, סופר ויועץ צבאי להפקות קולנועיות דוגמת "להציל את טוראי ראיין".

קישורים חיצוניים

הערות שוליים 

ספרות מלחמת וייטנאם
ספרי 1977
ספרות פוליטית
ספרים אמריקאיים
ספרי היסטוריה